רות גמל

רות גמל (באנגלית: Ruth Gemmell; נולדה ב-1967) היא שחקנית אנגלייה הידועה מהופעתה בתפקיד ראשי בסדרה ״בריג׳רטון״ וגם בסרט "קדחת המגרש". עוד מוכרת גמל מהופעתה בתפקיד ג'ן דאגדייל בסדרת הטלוויזיה "אוטופיה". רות גמל נולדה בבריסטול וגדלה במחוז דרהאם שבאנגליה. היא למדה בבית ספר לבנות "פולאם הול סקול" בדרלינגטון. יש לה שלושה אחים. הוריה התגרשו כשהייתה ילדה, והיא עברה עם אמה מברנרד קאסל לדרלינגטון. אחר כך עברה ללונדון לחיות עם אביה ובמטרה להגשים את החלום להיות שחקנית. היא למדה משחק ב-"Webber Douglas Academy of Dramatic Art" בלונדון. גמל הופיעה במגוון תפקידים בעיקר בתיאטרון ובטלוויזיה. היא שיחקה בתפקיד הנשי הראשי בסרט "קדחת המגרש", המבוסס על הספר באותו שם מאת ניק הורנבי, בכיכובו של קולין פירת'. ב-2006 שיחקה בתפקיד ראשי בדרמה הקומית "January 2nd". ב-2004 כיכבה גמל בסרט "Tracy Beaker's Movie of Me" בתפקיד אמה של הדמות הראשית, שנטשה אותה כשהייתה תינוקת, והילדה נאלצה לגדול בבית יתומים. גמל שיחקה בסדרת הטלוויזיה הוותיקה "עדות אילמת" בתפקיד הבלשית קרי קוקס. ב-1996 הופיעה בשמונה פרקים של הסדרה בדמות קוקס, אחר כך השתתפה שוב בסדרה בדמויות אחרות, ב-2006 בתפקיד בת' אשדאון וב-2014 בדמות אלי ברוק. בשנים 2004 / 2005 שיחקה גמל במחזות "מקבת'" ו"המלך ליר" עבור הלהקה השייקספירית המלכותית. בינואר 2009 החלה לשחק בתפקיד דברה דין באופרת הסבון "איסטאנדרס". בדומה לתפקיד שגילמה בסרט "Tracy Beaker's Movie of Me" גם כאן שיחקה בתפקיד שנוטשת את בתה התינוקת. באוגוסט 2009 כיכבה בתפקיד רבקה סנדס בשני פרקים של הסדרה המשטרתית "The Bill". גמל הופיעה שלוש פעמים בסדרת הטלוויזיה של ה-BBC "להעיר את המתים" בשני תפקידים שונים. ב-2002 שיחקה בפרק "Special Relationships" בתפקיד מפקחת בילוש ג'ס וורל, אהובתו בעבר של פקד בילוש בויד. ב-2008 הופיעה בפרק "Sins of seventh" בדמות לינדה קאמינגס, רוצחת סדרתית אינטליגנטית ביותר. היא חזרה וגילמה את לינדה קאמינגס בפרק "Endgame" בעונה השמינית של הסדרה. בפרק זה קאמינגס מתמרנת את בויד ומגלה שהשותף שלה היה אחראי לכך שבנו של בויד נהרג ממנת יתר של סמים. בנובמבר 2010 כיכבה גמל בפרק בסדרת הדרמה "Moving On" של ג'ימי מקגוורן בתפקיד ג'ואן. בנובמבר 2011 שיחקה גמל בתפקיד ליידי שונגון בעיבוד הרדיופוני של "The Pillow Book" מאת רוברט פורסט בתוכנית "Woman's Hour". ב-2013 הופיעה בסדרת הדרמה "אוטופיה" של ערוץ 4 בתפקיד ג'ן אשתו של עובד המדינה מייקל דאגדייל. ב-2014 שיחקה גמל בתפקיד אורח בדמות מוניקה דרלינג בסדרה "חדר מיון". ב-2015 השתתפקה בפרק "A Vintage Murder" בסדרה הבלשית "רציחות במידסומר". עוד ב-2015 שיחקה גמל בחמישה פרקים בסדרת הטלוויזיה "פני דרדפול" בתפקיד אוקטביה פאטני. גמל ידועה גם מהופעתה בתפקיד ראשי בסדרה "Home Fires" של רשת ITV בתפקיד שרה קולינגבורן, אשת הכומר. היא השתתפה בכל פרקי הסדרה. ב-1997 נישאה גמל לשחקן ריי סטיבנסון בווסטמינסטר שבלונדון. השניים נפגשו ב-1995 בזמן צילומי סדרת הטלוויזיה "Band of Gold". בני הזוג התגרשו ב-2005. Betrayal The Weir Nabokov's Gloves בטבעת החנק - The Turn of the Screw אותלו - Othello מידה כנגד מידה - Measure for Measure הדוד וניה - Uncle Vanya בעל אידיאלי - An Ideal Husband אגדת חורף - The Winter's Tale The Second Mrs Tanqueray חשיבותה של רצינות - The Importance of Being Earnest בין שתי ערים - A Tale of Two Cities העלמה והמוות - Death and the Maiden Coram Boy מדיה וקבצים בנושא רות גמל בוויקישיתוף רות גמל, במסד הנתונים הקולנועיים IMDb (באנגלית) רות גמל, במסד הנתונים הקולנועיים KinoPoisk (ברוסית) רות גמל, באתר MusicBrainz (באנגלית) Gibb, Bill "Home Fires star Ruth Gemmell shares an embarrassing encounter". The Sunday Post (7 April 2016). Hardwick, Viv (14 באוקטובר 2004). "Magic MacBeth". thenorthernecho.co.uk. נבדק ב-23 במרץ 2011. {{cite web}}: (עזרה) Macbeth 2004 interview with Ruth Gemmell Fever Pitch Cast discuss film Ruth Gemmell to guest in The Bill "Second series of Home Fires from ITV Studios begins filming". "ITV Press Centre". נבדק ב-2016-04-30.